open-index/open-wikipedia-markdown huggingface dataset:
Ali Ŝogencukov

**Ali ŜOGENCUKOV** (naskiĝis la , mortis la ) estis soveta poeto, verkinta en la kabarda lingvo; fondinto de la moderna kabarda poezio.

Ŝogencukov studis en Stambulo (1917-1919) kaj iĝis instruisto. Reveninte al patrolando, li dum multaj jaroj instruis, samtempe verkante poezion. Liaj verkoj aperadis en presita formo ekde 1917.

Poemoj de Ŝogencukov estis tradukitaj al multaj lingvoj de Sovetunio, certe inkluzive de la rusa. Mem Ŝogencukov multe tradukis en la kabardan: i. a. klasikajn verkojn de Puŝkin, Lermontov kaj aliaj.

Ŝogencukov partoprenis la Grandan Patrian Militon kaj mortis en faŝista koncentrejo apud Bobrujsk.

## Verkoj 
* en la kabarda:
** Стиххэмрэ поэмэхэмрэ, Налшык, 1938
** Тхыгъэхэр томитIy, т. 1—2, Налшык, 1961
* en la rusa traduko:
** Поэмы и стихотворения, М., 1950
** Избранное, М., 1957
** Избранное, Нальчик, 1975.

## Literaturo pri li 
* Теунов Х., Али Шогенцуков. Путь поэта, Нальчик, 1950
* Либединский Ю., Али Шогенцуков, в его книге: Современники, М., 1958
* Очерки истории кабардинской литературы, Нальчик, 1968
* ХьэкIyащэ А., ЩоджэнцIыкIy Али, Налшык, 1961

Kategorio:Sovetiaj poetoj
Kategorio:Kabardaj poetoj
Kategorio:Kabardaj verkistoj
Kategorio:Sovetiaj militistoj de la Dua Mondmilito
Kategorio:Sovetiaj militkaptitoj
Kategorio:Mortintoj en naziaj koncentrejoj
Listo de riveroj en Rumanio

Geografio > Eŭropo > Rumanio > Riveroj
----

## A 
* Arieș (rivero)

## B 
* Barcău
* Bistrița (rivero)
* Bârlad (rivero)

## C 
* Cerna (rivero)
* Cibin
* Crișul Repede

## D 
* Danubo (Dunăre)
* Dâmbovița

## J 
* Jiu (rivero)

## M 
* Mureș (rivero)

## O 
* Olt (rivero)

## P 
* Prahova (rivero)

## S 
* Siret (rivero)
* Someș
* Someșul Mic

## T 
* Timiș
* Tisa
* Topolog
* Târnava Mare
* Târnava Mică

## V 
* Vedea


Rumanio
Itala Esperantista Junularo

**Itala Esperantista Junularo** (IEJ) estas asocio por junaj esperantistoj en Italio. Ĝi celas disvastigi Esperanton tra la itala junularo, kaj plifaciligi kontakton kun alilandaj esperantistoj.

Ĝi estas la junulara sekcio de la Itala Esperanto-Federacio, kaj la itala sekcio de la TEJO.

Ĉiujare ĝi okazigas la Internacian Junularan Festivalon, je pasko, kaj la Semajnon de Kulturo Internacia, dum septembro. Kunlabore kun Itala Esperanto-Federacio ĝi prizorgas porjunularan programon dum la Itala Kongreso de Esperanto, semajnlonga aranĝo kiu kutime okazas fine de aŭgusto.

## Historio de prezidantoj 
Jenas parta resumo de la historio de prezidantoj de IEJ.
* […]
* Ranieri Clerici (1969 — 1970)
* Guido Bertucci (1970 — 1972)
* Silvio Stoppoloni (1972 — 1974)
* […]
* Brunetto Casini (1976 — 1977)
* Roberto Tresoldi (1977 — 1980)
* Norberto Saletti (1980 — 1981)
* Dario Besseghini kaj Cristina de Giorgi (1981 — 1982)
* Roberto Tresoldi (1982 — 1983) (Respondeculo de prezidantaro)
* Cristina de Giorgi (1983 — 1984)
* Alessandro Perna (1984 — 1986)
* Francesco Pignatelli (1986 — 1989)
* Francesco Amerio (1989 — 1990)
* Luigi Fraccaroli (1990 — 1992)
* Alessandro Amerio (1992 — 1993)
* Guido Carravieri (1993 — 1996)
* Francesco Amerio (1996 — 1997)
* Federico Breda (1997 — 1999)
* Flavia dal Zilio (1999 — 2000)
* Manuel Giorgini (2000 — 2001)
* Bethuel Chiesa (2001 — 2003)
* Flavia dal Zilio (2003 — 2004)
* Daniela Tagliafico (2004 — 2005)
* Selena Contin (2005 — 2006)
* Nicola Ruggiero (2006 — )
* Luca Della Maddalena ( — )
* Michael Boris Mandirola ( — )
* Elina Koryak ( — pasko 2011)
* Gianfranca Gastaldi (pasko 2011 — somero 2012)
* Pierre Caliari (somero 2012 — 31an de marto 2013)
* Michele Guerriero (31an de marto 2013 — 14an de februaro 2015)
* Emanuele Bovio Regano (14an de februaro 2015 — 27an de marto 2016)
* Alberto Vitale (27an de marto 2016 — 16an de aprilo 2017)
* Giorgio Di Nucci (16an de aprilo 2017 — 21an de aprilo 2019)
* Valentina Boldurescu (21an de aprilo 2019 — 23an de decembro 2020)
* Pierre Caliari (23an de decembro 2020 — 17an de aprilo 2022)
* Giorgio Perna (17an de aprilo 2022 — 9an de aprilo 2023)
* Giovanni De Lucia (9an de aprilo 2023 — 20an de aprilo 2025)
* Gabriele Esposito Guido (20an de aprilo 2025 — nuntempe)

## Notoj kaj referencoj 
## Vidu ankaŭ 
* Nacia Konsilio de Junuloj en Italio
* IJK 2023 en Linjano, vilaĝo Bella Italia
* IJK 1997 en Asizo (*Assisi*)
* IJK 1955 en La-Aglo (''L'Aquila'')

## Eksteraj ligiloj 
* Retpaĝaro de IEJ 

Kategorio:Italaj Esperanto-asocioj
Kategorio:Landaj Sekcioj de TEJO
Kategorio:Junularaj organizaĵoj en Italio
Quarto

La vorto **Quarto** havas plurajn signifojn:
* **Quarto (ludo)** estas strategia tabulludo
* **Quarto (Italio)** estas komunumo en Italio
Virginie Ledoyen

**Virginie LEDOYEN** (naskonome *Virginie Fernandez*, naskiĝis la 15-an de novembro 1976 en Parizo) estas franca aktorino.

## Bibliografio 
Ŝi naskiĝis en la 10-a arondismento de Parizo.
Ŝia infaneco pasis tute en Aubervilliers, norde de Parizo.

Ŝi estas unu el la plej petataj francaj aktorinoj.

## Filmografio 
* 1987 : ''Les Exploits d'un jeune Don Juan*, de Gianfranco Mingozzi
* 1988 : *Lo más Natural*
* 1991 : *Mima*, de Philomène Esposito
* 1991 : *Le Voleur d'enfants*, de Christian de Chalonge
* 1993 : *Les Marmottes*, de Elie Chouraqui
* 1994 : *La Folie douce*, de Frédéric Jardin
* 1994 : *L'eau froide*, de Olivier Assayas
* 1994 : *La Règle de l'homme* de Jean-Daniel Verhaeghe
* 1994 : *La Vie de Marianne* de Benoît Jacquot
* 1995 : *La Cérémonie* de Claude Chabrol
* 1995 : *La Fille seule*, de Benoît Jacquot
* 1995 : *Les Sensuels*, de Michel Marx
* 1996 : *Sur la route'', d'Antoine Santana
* 1996 : *Mahjong*, de Edward Yang
* 1997 : *Marianne*, de Benoît Jacquot
* 1997 : *Héroïnes*, de Gérard Krawczyk
* 1997 : *Ma 6-T va crack-er*, de Jean-François Richet
* 1998 : *En plein cœur*, de Pierre Jolivet
* 1998 : *Fin août, début septembre*, de Olivier Assayas
* 1998 : *Jeanne et le garçon formidable*, de Olivier Ducastel kaj Jacques Martineau
* 1998 : ''A Soldier's Daughter Never Cries* de James Ivory
* 2000 : *Les Misérables (tv-filmo)* de Josée Dayan
* 2000 : *The Beach*, de Danny Boyle
* 2001 : *De l'amour*, de Jean-François Richet
* 2002 : *8 Femmes* de François Ozon
* 2003 : *Mais qui a tué Pamela Rose ?* de Eric Lartigau
* 2003 : *Bon voyage*, de Jean-Paul Rappeneau
* 2004 : *Saint Ange*, de Pascal Laugier
* 2005 : *Holly*, de Guy MOSHE
* 2006 : *La Doublure*, de Francis Veber
* 2006 : *Seed of Contention'', de Ana Marie Laperal

## Eksteraj ligiloj 
* Franca TTT-ejo 

Kategorio:Francaj aktoroj
Kategorio:Naskiĝintoj en Francio
Sophie Marceau

**Sophie MARCEAU** [sofi marso] (naskiĝis la 17-an de novembro 1966 je la nomo de Sophie MAUPU) estas franca aktorino kaj reĝisorino. 

Ŝi devenas el granda familio kies patro estis kamionisto. Ekde sia 14-a jaro, ŝi fariĝis tre fama en Francio dank' al la sentimentala filmo La Boum. Poste, ŝi ne ĉesis akumuli sukcesajn filmojn por fine fariĝi mondkonata stelulino.

Koramikino de la pola reĝisoro Andrzej Żuławski dum 17 jaroj kun kiu ŝi cetere koncipis filon, Vincent, naskitan la 24-an de julio 1995; ili poste ĉesigis la rilaton. Ŝi estas nun kun la produktoro Jim LEMNEY kaj sia dua infano, Juliette, kiu naskiĝis la 13-an de julio 2002. Ŝi cetere tre ŝatas naturon kaj bestojn.

## Filmografio kiel aktorino 
* 1980: *La Boum* de Claude Pinoteau: *Vic BERETTON*
* 1982: *La Boum 2*
* 1984: *Fort Saganne* de Alain Corneau: *Madeleine de Saint-Ilette*
* 1984: *Joyeuses Pâques*: *Julie*
* 1985: ''L'Amour braque*: *Mary*
* 1985: *Police* de Maurice Pialat: *Noria*
* 1986: *Descente aux enfers*: *Lola KOLBER*
* 1988: *L'Étudiante* de Claude Pinoteau: *Valentine*
* 1988: *Chouans!*: *Céline*
* 1989: *Mes nuits sont plus belles que vos jours*
* 1990: *Pacific Palisades*: *Bernardette*
* 1991: *Pour Sacha*: *Laura*
* 1991: *La Note bleue*: *Solange SAND*
* 1993: *Fanfan*: *Fanfan*
* 1994: *La Fille de d'Artagnan* de Bertrand Tavernier: *Eloïse D'ARTAGNAN*
* 1995: *Braveheart* de Mel Gibson: *Princino Isabelle*
* 1995: *Al di là delle nuvole*
* 1997: *Anna Karenina*: *Anna KARENINA*
* 1997: *Marquise* de Véra Belmont: *Markizino*
* 1997: *Firelight*: *Elisabeth*
* 1999: *Lost & Found*: *Lila DUBOIS*
* 1999: *A Midsummer Night's Dream*: *Hippolyta*
* 1999: *The World is not Enough*: *Elektra KING*
* 2000: *La Fidélité*: *Clélia*
* 2001: *Belphégor, le fantôme du Louvre* de Jean-Paul Salomé: *Lisa*
* 2003: *Je reste*: *Marie-Dominique DELPIRE*
* 2004: *À ce soir Nelly*
* 2005: *Anthony Zimmer* de Jerome Salle
* 2007: *La Disparue de Deauville* de Sophie Marceau: Lucie/Victoria
* 2008: *Les Femmes de l'ombre* de Jean-Paul Salomé: Louise
* 2009: *De l'autre côté du lit* de Pascale Pouzadoux: Ariane
* 2009: *LOL* de Lisa Azuelos: Anne
* 2009: *Ne te retourne pas* de Marina De Van: Jeanne
* 2009: *L'Homme de chevet* de Alain Monne: Muriel
* 2010: *L'Âge de raison* de Yann Samuell: Margaret
* 2012: *Un bonheur n'arrive jamais seul* de James Huth: Charlotte
* 2013: *Arrêtez-moi* de Jean-Paul Lilienfeld: Kulpulino
* 2014: *Une rencontre* de Lisa Azuelos: Elsa
* 2014: *Tu veux ou tu veux pas* de Tonie Marshall: Judith

## Filmografio kiel reĝisorino 
* 1995: *L'Aube à l'envers*
* 2002: *Parlez-moi d'amour*
* 2007: *La Disparue de Deauville''

## Eksteraj ligiloj 
* Actu Star (france)
* Biografio, anekdotoj kaj citaĵoj (france)

* Kompleta retejo pri la aktorino (angle) 
* Retejo de admirantoj (angle)

Kategorio:Francaj aktoroj
Kategorio:Umikinoj de James Bond
Kategorio:Virinoj
Appèlbergen

eta|300px|La lageto en Appèlbergen
eta|300px|La militmonumento ĉe la lageto
La **Appèlbergen** (Apelmontoj) estas arbaro oriente de Glimmen, en la provinco Groningen, Nederlando.

Groninganoj prononcas la nomon kun akcento sur la è, do kiel la vorto apelo, en la jura /armea signifo.

Origine la nomo estis prononcata kun akcento sur la a, do kiel la vorto ‘’appel’’ (= pomo), ĉe kiu la pomo referencas al la frukto de la pinarbo (nederlande: dennenappel t.e. pinpomo).

Kaŭzo de la ŝanĝo de la akcento estas ĉar la arbaro longtempe estis uzata kiel armea ekzercejo. La kiel ŝerco celata prononco estas tiel enkomuniĝinta, ke multaj Groninganoj korektas tiujn kiuj “misprononcas” la nomon.

Dum la dua mondmilito germanoj (nazioj) kaŝe entombigis en Appèlbergen 34 homojn, post kiam ili estis mortpafitaj kiel reprezalio. El la 34 homoj 15 neniam estas retrovitaj.

En la arbaro estas pavilono, tuj apud la granda flako (marĉeto) kiu situas en la mezo de la arbaro.

Antaŭe estis en la areo subĉiela naĝejo, de kiu ankoraŭ restaĵoj videblas.

La Pieterpad kondukas tra la Appèlbergen.

[eta|maldekstra|La Hoge Hereweg (Alta [Romia vojo) kondukas tra Appelbergen kaj antaŭe estis grava ligo inter Groningen kaj Coevorden]]

## Referencoj 
## Eksteraj ligiloj 
* Fotaro
* Pavilono

Kategorio:Arbaroj
Kategorio:Geografio de Groningo (provinco)
Listo de falsaj amikoj

Tiu ĉi artikolo estas nekompleta (sed plikompletiginda) **listo de falsaj amikoj** inter naciaj lingvoj samkiel aliaj planlingvoj kaj Esperanto. Por ke la listo ne estu senutile longa, prefere ĝi havu nur parojn kiuj efektive konfuzas iujn homojn.

En ĉiuj lingvoj, sufiĉe ofte termino povas havi pli ol unu signifon, kaj tiel povas okazi ke falsamikaj vortoj kiuj etimologie  devenas de la sama radiko havu iujn signifojn kiuj samas inter la komparataj lingvoj kaj iujn aliajn kiuj malsamas (ekz. engagement-fianĉiĝo-engaĝiĝo).

## Angla lingvo 
## Bretona lingvo 
## Ĉeĥa lingvo 
## Finna lingvo 
## Franca lingvo 
## Germana lingvo 
## Greka lingvo 
## Moderna Hebrea lingvo 
## Hispana (kastilia) lingvo 
## Hungara lingvo 
## Ido 
## Indonezia lingvo 
## Itala lingvo 
## Japana lingvo 
## Judhispana lingvo 
## Kataluna lingvo 
## Korea lingvo 
## Litova lingvo 
## Nederlanda lingvo 
Vidu ankaŭ http://www.tekstoj.nl/esperanto/artikoloj/stumbliloj.htm

## Pola lingvo 
## Portugala lingvo 
## Romanĉa lingvo (sursilvana dialekto) 
## Rusa lingvo 
## Suprasoraba lingvo 
## Tokipono 
## Tokpisino 
## Vidu ankaŭ 
* Listo de falsaj tradukoj
* Listo de paronimoj
* Listo de misprononcadoj

## Eksteraj ligiloj 
* B. A. ZOZULJA: ''Esperanto-rusa vortaro de 'falsaj amikoj de tradukisto''' (rete aĉetebla libro)
* Konfuzolisto de falsaj amikoj en diversaj lingvoj el la retpaĝo de Ken Caviness 
* vortojn-kaptilojn inkluzivas la listo de "helpemaj" vortoj /por rusa parto de ĉi ĉapitro 
Kategorio:Lingvoscienco
Kategorio:Listoj pri Esperanto
Waal

La rivero **Valako** (nederlande *Waal*) estas branĉo de la grandega rivero Rejno. Tuj post kie la Rejno enfluas Nederlandon, ĝi disiĝas je du riveroj. La norda parto nomiĝas sinsekve *Pannerdens Kanaal*, *Nederrijn* kaj *Lek* kaj la suda branĉo nomiĝas *Valako* kaj poste *Boven Merwede*. Vidu artikolon Kanalo Amsterdamo–Rejno.

La rivero Valako sekve estas la suda branĉo de la Rejno inter Panningen kaj Gorinchem. De la du branĉoj la Valako estas la plej akvoplena kaj la plej grava por la ŝiptransporto. Ĵus antaŭ Gorinchem la Valako kunfluas kun la Moza branĉo *Afgedamde Maas*, kaj de tie nomiĝas *Boven Merwede*. La Valako estas parto de la plej densa ŝiptransportlinio en Eŭropo de Roterdamo al la Ruhr-regiono.

## Urboj 
Urboj kiu situas laŭ la bordo de la Valako estas:
* Suda (maldekstra) bordo:
** Nimego (Nijmegen)
** Zaltbommel
* Norda (dekstra) bordo:
** Tiel

## Pontoj 
Aŭtopontoj trans la rivero troviĝas ĉe:
* Nimego (ponto "Valakobrug")
* Ewijk
* Beneden Leeuwen (apud Tiel)
* Zaltbommel (ponto "Martinus Nijhoffponto")

Fervojpontoj troviĝas ĉe:
* Nimego
* Zaltbommel

Ekde 2004 troviĝas ĉe la fervojponto de Nimego nova ponto por bicikloj ("Snelbinder").

Kategorio:Riveroj en Nederlando
Kategorio:Alfluantoj de Rejno
Preĝejo de Virgulino Maria antaŭ Týn

**Preĝejo de "Virgulino Maria antaŭ Týn"** () estas populare konata kiel la Týn-preĝejo.

La nuntempa gotika preĝejo, kies konstruo komenciĝis dum la regado de Karolo IV, estas jam la tria konstruaĵo sur tiu ĉi sankta tero. La unua estis malgranda romanika konstruaĵo, historie apartenanta al la "Ungelt" - la Týn-korto (2), la foircentro de Prago, kie eksterlandaj komercistoj aĉetadis kaj vendadis siajn varojn kaj por kiu oni fondis hospicon kun la nomita preĝejo. En la 15-a jarcento ĝi fariĝis ĉefa utrakvista preĝejo. Ĉi tie predikis la husana episkopo Jan Rokycana kaj tie li estis en 1471 entombigita. La Týn-preĝejo estas unu el la plej gravaj monumentoj de praga gotiko de la 14-a kaj 15-a jarcentoj. Damaĝita de incendio, ĝia volbo estis renovigita en 1679 barokstile. La norda portalo, kies reliefo prezentas la Pasionon, estas verko de la metiejoj de Petr Parléř el la fino de la 14-a jarcento (aliro tra la mallarĝa strateto "Týnská" je la norda flanko de la preĝejo). La ĉefenirejo kondukas el la placo tra la domo n ro 604/14. La pentraĵo super la ĉefaltaro devenas de Karel Škréta kaj datiĝas je 1649. Inter la muroj de la preĝejo troviĝas tombo de la fama Tycho de Brahe, la korta astronomo de imperiestro Rudolfo II. Ĝi estas ornamita per rubandoj, inter ili ankaŭ la esperantista, kiun donacis danaj esperantistoj.

Kategorio:Kristanaj preĝejoj en Prago
Kategorio:Gotikaj preĝejoj en Prago
Kategorio:Preĝejoj sub patroneco de Sankta Maria
Kategorio:Naciaj kulturaj memorindaĵoj en Prago
Kategorio:Konstruaĵoj en Malnova Urbo (Prago)
Kategorio:Religiaj konstruaĵoj finitaj en la 16-a jarcento
Preĝejo Sankta Jakobo (Prago)

**Preĝejo de Sankta Jakobo** (ĉeĥe: ), bela ekzemplo de frugotika arkitekturo, estis konsekrita jam en 1244; en la 14-a jarcento rekonstruita. Post la incendio en 1689 oni ĝin barokigis. Tre interesa estas la baroka reliefo sur la frontportalo, verko de Ottavio Mosto (1695). Interne estas precipe vidinda la plej elstara monumento sur la tombo de iama reĝa ĉefkanceliero de Bohemio, Václav Vratislav de Mitrovice, farita laŭ la projekto de la viena arkitekto J. B. Fischer de Erlach, kun statuoj de granda barokepoka skulptisto de Praha, F. M. Brokoff (1714-16). Al la preĝejo aliĝas komplekso de la estinta monaĥejo de minoritoj kun la "paradiza korto" (kvadrata ĝardeno kun arkadoj - apud la ĉefa enirejo), kies unu duono konservis sian 14-a-jarcentan aspekton, dum la alian oni barokigis.

Kategorio:Kristanaj preĝejoj en Prago
Prago
Kategorio:Konstruaĵoj en Malnova Urbo (Prago)
Drentsche Aa

[eta|300px|La Schipborgschediep (Drentsche Aa) apud [Schipborg]]
[eta|300px|La Drentsche Aa apud la blanka muelejo de [Glimmen]]
La **Drentsche Aa ** aŭ **Drentse Aa** estas la nura rojo en Nederlando kiu (grandparte) konservis sian originan meandrantan fluon.

Sufiĉe stranga estas ke la rojo nur en Groningen havas la nomon Drentsche Aa. En Drenthe mem ĝi nomiĝas ekde la punkto kie kunfluas la *Anreeperdiep* kaj la *Amerdiep* respektive: la *Deurzerdiep*, la *Loonerdiep*, la *Taarloschediep*, la *Oudemolenschediep*, la *Schipborgschediep* kaj la *Westerdiep*. Poste ĝi fariĝas la limrojo inter Groningen kaj Drenthe kaj ricevas sian konatan nomon. La rojo poste estas kondukata per kulverto sub la Noord-Willemskanaal kaj ekde tie nomiĝas la *Oude Aa*. Ĉi tiu fluas en la *Eelder Schipsloot*, kiu fine fluas en la Noord-Willemskanaal.

En Drenthe ankoraŭ estas branĉo de la rojo kiu sinsekve nomiĝas la *Andersche Diep*, la *Rolderdiep*, la *Gasterensche Diep* kaj la *Gastersche diep* , antaŭ ol ĝi fluas en la ĉefa fluo je la loko kie la *Taarlosche Diep* transiras al la *Oudemolensche Diep*.

La Hoornsediep kiu fluas laŭlonge la Paterswoldsemeer estas restaĵo de la rojo. En la urbo Groningen la stratnomoj Hoge der A kaj Lage der A kaj la nomo de la Der Aa-kirko rememoras ankoraŭ pri la rojo.

Origine la Aa fluis en la Selwerderdiepje (restaĵo de la Hunze) en la proksimeco de Wierumerschouw. Pro sablopleniĝo la fluo preskaŭ ne estas rekonebla.

En la fluareo de la Drentsche Aa situas la Nacia rojo- kaj vilaĝopejzaĝo Drentsche Aa, kiu ampleksas la triangulon Assen - Gieten - Glimmen .

## Eksteraj ligiloj 
Geografia pozicio:
()

Kategorio:Riveroj en Nederlando
Kategorio:Geografio de Drento
Kategorio:Geografio de Groningo (provinco)
Kartuno

[eta|Kartuno de [Stereotipo|stereotipa freneza sciencisto.]]
**Kartuno** estas formo de du-dimensia ilustraciita vida artaĵo. Dum la specifa difino ŝanĝiĝis laŭ la tempopaso, la moderna uzado referencas tipe ne-realisman aŭ duon-realisman pentraĵon intencitan satire, karikature, aŭ humure. Ĝi fine nomas ankaŭ la artan stilon de tiaj verkoj. Artisto, kiu kreas kartunojn, estas nomata kartunisto.

La termino *kartuno* originis en la Mezepoko, kaj dekomence aludis preparajn desegnojn por artaĵo, ekzemple pentraĵo, fresko, tapiŝo, aŭ vitralo. En la 19a jarcento, la signifo ŝanĝiĝis, tiam indikante humuran ilustraĵon trovatan en gazeto aŭ ĵurnalo; kaj, komence de la 20a jarcento kaj poste, tiu vorto aludis bildstrion aŭ animaciitan filmon.

## Kartunistoj 
* Charles Addams
* Carl Barks
* Honoré Daumier
* Will Eisner
* Carlos Latuff
* Henry Monnier
* Rodolphe Töpffer

## Vidu ankaŭ 
* Bildliteraturo
* Kartono
* Punch (gazeto)
* Rafaelaj Kartunoj

## Notoj 
Kategorio:Arto
Kategorio:Pentrado
Monaĥejo de Sankta Agnesa

**La Monaĥejo de Sankta Agnesa** (). Fondis ĝin Venceslao la 1-a antaŭ la jaro 1234, plenuminte deziron de sia fratino Agnesa. La vasta komplekso konsistis el du monaĥejoj, unu virina kaj la alia vira, du preĝejoj, unu kanonika domo kaj kelke da kapeloj. Ĝi estis siatempe la plej granda tiaspeca komplekso kaj nuntempe ĝi estas la plej malnova frugotika monumento en Bohemio. La plej juna, en plej pura stilo efektivigita parto de la monaĥejo, la preĝejo de Sankta Barbara, senpere viciĝas al la francaj modeloj de la Pariza konstrumaniero. Sub Jozefo la 2-a la monaĥejo estis malfondita, same kiel multo da aliaj (1782) kaj de tiam en la konstruaĵoj loĝadis malriĉuloj. Nuntempe oni rekonstruas la tutan imponan komplekson kun granda helpo de la ŝtato.

Kategorio:Monaĥejoj en Prago
Kategorio:Konstruaĵoj en Malnova Urbo (Prago)
Ponto de Čech

eta
**Ponto de Čech** (), nomita laŭ la klasika verkisto Svatopluk Čech, estas ponto en Prago, konstruita inter 1905 kaj 1908. Je la fino de la ponto, en la Pariza strato, staras konstruaĵo de la fakultato jurista (1928-1929, verko de arkitekto L. Machoň, projektita de J. Kotěra). Sur la flanko de Letná troviĝas apud la ponto rotondo de Sankta Maria Magdalena (1635). Supre, sur Letná, altiĝis la Stalin-monumento, forigita post falo de lia kulto.

Kategorio:Pontoj en Prago
Kategorio:Konstruaĵoj en Malnova Urbo (Prago)
Kategorio:Pontoj trans Vultavo en Prago
Kategorio:Kulturaj memorindaĵoj en Prago
Kategorio:Konstruaĵoj finitaj en 1908
Kategorio:Ŝtalaj pontoj
Mánes-ponto

eta
La **Mánes-ponto** () estas ponto trans la Vultavon en la Malnova Urbo de Prago. Ĝi estis konstruata de 1911 ĝis 1914. Sur la kajo staras statuo de pentristo Josef Mánes, verko de B. Kafka.

Kategorio:Pontoj en Prago
Kategorio:Pontoj trans Vultavo en Prago
Kategorio:Konstruaĵoj en Malnova Urbo (Prago)
Kategorio:Konstruaĵoj en Malgranda Kvartalo (Prago)
Kategorio:Kulturaj memorindaĵoj en Prago
Kategorio:Konstruaĵoj finitaj en 1914
Domo de artistoj (Rudolfinum)

[eta|dekstra|275ra|Domo de artistoj, malantaŭ ĝi statuo de [Antonín Dvořák]]**La Domo de artistoj** () estas elstara monumento de la novrenesanco, komuna verko de arkitektoj J. Zítek kaj J. Schulz el la jaroj 1876-1884; enhavas du koncerthalojn, kie okazas la plej belaj koncertoj en Prago; tie estas ankaŭ sidloko de la Akademio de muzikaj artoj kaj de la Ĉeĥa filharmonio.

Kategorio:Konstruaĵoj en Malnova Urbo (Prago)
Kategorio:Koncertejoj en Eŭropo
Kategorio:Naciaj kulturaj memorindaĵoj en Prago
Nova urbodomo (Prago)

**La Nova Urbodomo** () (náměstí primátora dr. V. Vacka n-ro 2/2) estas secesia konstruaĵo el 1908-11, laŭ profektoj de Osvald Polívka. La angulojn ornamas imponaj statuoj reprezentantaj Rabbi Löw kaj la "feran viron" el prahaaj legendoj (verko de L. Šaloun). Ĝi servas hodiaŭ kiel sidejo de la Nacia komitato de la ĉefurbo Praha, de la urbestro kaj vicurbestroj.

## Eksteraj ligiloj 
* Praha Virtuální - Mariánské náměstí (Panoramo de Kvadrato Mariano, Malnova Urbo) 

## Vidu ankaŭ 
* Novurba Urbodomo en Nova Urbo de nur 1,2 km longa

Kategorio:Urbodomoj en Prago
Kategorio:Konstruaĵoj en Malnova Urbo (Prago)
Kategorio:Kulturaj memorindaĵoj en Prago
Kategorio:Konstruaĵoj finitaj en 1911
Malgranda Placo

**La Malgranda Placo** () estas placo en Prago. Ĝi estis, dum mezepoko, foirejo de fruktoj. Je la nordorienta flanko de la placo konserviĝis gotika arkadaro. Speciale interesa estas la angula domo n-ro 4/10, en malfrua renesanco (ĉ. 1600), kun angula balkonaĵo kaj restoj de sgrafitoj sur la fasado. Je la okcidenta flanko staras la Rott-domo n-ro 142/3, novrenesanca (1890) kun riĉe ornamita fronto laŭ desegnoj de Mikoláš Aleš. Centron de la placo okupas bela renesanca fontano kun forĝita krado (1580). Tipe patricia domo estas la "Richter-domo" n-ro 459/11, el la fino de l' 18-a jarcento, kun bela klasikisma portalo el la komenco de l' 19-a jarcento.

Kategorio:Placoj en Prago
Kategorio:Malnova Urbo (Prago)
Strato de Karolo

**La Strato de Karolo** (Karlova ulice), kiam Prago ankoraŭ havis nur unu ponton - la Ponton de Karolo - estis unu el la ĉefaj stratoj. Tra ĝi marŝadis la ceremoniaj kronad-procesioj al la Kastelo. El artisma vidpunkto la plej interesa estas la domo n-ro 175/3 "Ĉe la ora puto" (U zlaté studně), kun barokaj reliefoj sur la fasado de skulptisto J. O. Mayer (1701). Menciinda estas ankaŭ la domo n-ro 181/16 "Ĉe ora serpento", kie oni en la jaro 1714 malfermis la unuan kafejon en Prago.

Kategorio:Stratoj en Prago
Kategorio:Malnova Urbo (Prago)
Ungelt

Geografio > Eŭropo > Ĉeĥio > Prago > Malnova Urbo > Ungelt < Turismo

**Ungelt** aŭ **Týn** estas loko en la historia centro de Prago (Praha). La loko estas loĝata ekde la 10-a jarcento. Origine ĝi estis princa bieno aŭ foirkorto, kie fremdaj komercistoj aĉetadis kaj vendadis en Praha siajn varojn kaj ĉi tie oni ankaŭ doganigis ilin ĝis la jaro 1774. Ĝis hodiaŭ konserviĝis la ĉefaj trajtoj de la origina aranĝo de enfermita korto kun du larĝaj traveturejoj. La plej notinda monumento estas "domo Granovský" n-ro 640/2 (aliro el strateto Tynská), renesancstila, konstruita ĉirkaŭ 1580. Ĝia norda alo, n-ro B39/1, montras al la korto sian arkadforman loĝion, ornamitan per sgrafitoj.

En la strateto "Týnská" specialan atenton de esperantistoj meritas la domo n-ro 629/3 "Ĉe nigra elefanto", en kies gotika ejo troviĝis la Esperanta biblioteko. Tiu ĉi unika kolekto apartenis al la Esperantista klubo en Praha, kiu kompletigis ĝin ekde sia fondiĝo en 1902. Inter la unuaj administrantoj estis fama ĉeĥa poeto Stanislav Kostka Neumann. Nun la biblioteko troviĝas en la Urba Muzeo de Česká Třebová.

Kategorio:Konstruaĵoj en Malnova Urbo (Prago)
Kategorio:Kulturaj memorindaĵoj en Prago
Clementinum

eta|300x300ra|Clementinum Prago
**Clementinum** - latine, ĉeĥe literumata *Klementinum* - estas iama jezuita kolegio, la plej malnova en Prago. Starigis ĝin la jezuitoj tuj post sia establiĝo en Prago (1558) kaj ĝia konstruado daŭris ĝis la 18-a jarcento. Clementinum estas grandega komplekso da konstruaĵoj starantaj surloke de iamaj 32 domoj, detruitaj por gajni spacon por ĝi. Ĝi entenas la estintan monaĥejon, du ĝardenojn kaj tri preĝejojn. En la parto tuŝanta la Kruckavaliran placon *(Křížovnické náměstí* - 14) troviĝas la preĝejo de la Savinto *(kostel svatého Salvátora)*, fondita en 1578, kies konstruado daŭris tra la 17-a kaj la unua duono de la 18-a jarcentoj. Al ĝia sacerdotejo alpremiĝas la Itala kapelo en Karola strato (1590-1600), kun subtila barokstila portiko desegnita de F. M. Kaňka (1715). En senpera apudeco de la Itala kapelo staras la tria preĝejo, tiu de Sankta Klemento, baroka, konstruita en 1711-15. La plej malnova parto de la monaĥejo devenas de la duono de la 17-a jarcento; verŝajne ĝi estis konstruata laŭ planoj de D. Orsi. La monumenta fasado rigardas al la strato "Křížovnická". El la interno speciale notinda estas la Spegula kapelo el la unua duono de l' 18-a jarcento, kie oni ofte aranĝas koncertojn de baroka muziko. Nuntempe en Clementinum estas deponitaj kvar el la plej grandaj bibliotekoj de Praha: la Universitata, la Nacia, la Slava kaj la Teknika. La konstituaĵojn adaptis por tiu ĉi uzo arkitekto L. Machoň en 1928-30.
eta|366x366ra|Clementinum Prago

Kategorio:Konstruaĵoj en Malnova Urbo (Prago)
Kategorio:Edukado en Ĉeĥio
Kategorio:Monaĥejoj en Prago
Kategorio:Barokaj konstruaĵoj en Ĉeĥio
Kategorio:Naciaj kulturaj memorindaĵoj en Prago
Placo de la Krucanoj

eta|300px|Frumatena vido al la ankoraŭ senhoma placo, kiu estos dum kelke da horoj plenigita de preterirantaj turistoj
**Placo de la Krucanoj** () apartenas al la plej malgrandaj placoj en Prago. Ĝi estas limigata per la fronto de l' preĝejo de la Savinto (13), la frubaroka preĝejo de Sankta Francisko kaj la Malnovurba pontoturo (15), vera juvelo de ĉeĥa altgotiko el la epoko de Karolo la 4-a. La preĝejo de Sankta Francisko, aparteninta al la ordeno de Kruckavaliroj, estis konstruita dum la dekjaro 1679-89 laŭ planoj de la franca baroka arkitekto-konstruisto Jean Baptiste Mathey. La pentraĵo de la kupolo, la "Lasta juĝo" estas verko de V. V. Reiner (1722-23). La okcidentan flankon de la preĝejo tuŝas la frubaroka sidejo de la generaloj de la Kruckavalira ordeno (1681-62), al kiu la dua etaĝo estis aldonita en 1846. Antaŭ la preĝejo staras monumento de Karolo IV, skulptaĵo de A. Hähnel el Dresden (1848). Maldekstre de la portalo staras vinkolono portanta la statuon de Sankta Venceslao, verko de J. J. Bendel (1676).

Ĝi portas nomon laŭ monaĥejo de Kavalira ordeno de krucanoj kun ruĝa stelo.

Kategorio:Placoj en Prago
Kategorio:Malnova Urbo (Prago)
Preĝejo de la Savinto (Prago)

eta
**La Preĝejo de la Savinto** () estas interesa gotikrenesanca konstruaĵo el la jaroj 1611-1614. Origine luterana, post la batalo sur Blanka monto en la jaro 1626 transdonita al la ordeno de Paŭlanoj, al kiuj apartenis al la jam  supre menciita monaĥejo en la Malnovurba placo (1). La preĝejo estis rekonstruita en la dua parto de la 17-a jarcento en barokstilo. Nuntempe ĝi estas posedaĵo de eklezio de l' Bohemaj Fratoj.

## Eksteraj ligiloj 
Kategorio:Kristanaj preĝejoj en Prago
Kategorio:Konstruaĵoj en Malnova Urbo (Prago)
Kategorio:Renesancaj konstruaĵoj en Ĉeĥio
Prago
Kategorio:Kulturaj memorindaĵoj en Prago
Kategorio:Religiaj konstruaĵoj finitaj en 1610-1619
Kategorio:Aperis en 1614
Malnovurbaj Muelejoj

eta|La Malnovurbaj Muelejoj en Prago
**La Malnovurbaj Muelejoj** (), restaĵo de la malnovaj muelejoj de Prago, pitoreska grupo de konstruaĵoj en novrenesanca stilo el la mezo de la 19-a jarcento, al kiu aliĝas malfrugotika akvoturo. En la iama domo de la urba akvoturo (n-ro 201/1), kies fasadon ornamas sgrafitoj de Fr. Ženíšek (la batalo kontraŭ la Svedoj sur Karola ponto en la jaro 1848), troviĝas ekde la jaro 1938 la Muzeo de Bedřich Smetana.

Kategorio:Konstruaĵoj en Malnova Urbo (Prago)
Kategorio:Muelejoj en Ĉeĥio
Kategorio:Akvomuelejoj
Rotondo de sankta Kruco

dekstre|eta
**La Rotondo de Sta Kruco** (), unu el la tri en Prago konserviĝintaj malgrandaj romanikaj konstruaĵoj. Ĝi devenas el la limo inter la 11-a kaj 12-a jarcentoj.

Kategorio:Kristanaj preĝejoj en Prago
Kategorio:Ekleziaj memorindaĵoj de Ĉeĥio
Kategorio:Konstruaĵoj en Malnova Urbo (Prago)
Kategorio:Romanikaj preĝejoj en Ĉeĥio
Kategorio:Rotondoj
Kategorio:Kulturaj memorindaĵoj en Prago
Kategorio:Religiaj konstruaĵoj finitaj en la 12-a jarcento
Betlehema Kapelo

eta|upright|Johano Hus predikanta en la kapelo
**La Betlehema Kapelo** () estas eksa kristana preĝejo en la Malnova Urbo de Prago, konsekrita al la betleĥemaj Senpekuloj, menciinda turisma vidindaĵo el la husana epoko. Ekde 1962 ĝi havas statuson de Nacia kultura memorindaĵo de Ĉeĥio.

Starigita en 1391 de la pragaj urbanoj – komercisto kaj urbestrano Kříž kaj la reĝa kortegano Johano de Mühlheim, ne por okazigado de mesoj, sed pure por celo de predikado en la gepatra lingvo ĉeĥa. Tiel ĝi fakte fariĝis la unua predika templo en Eŭropo. En 1402–1413 predikis tie la idea preparinto de la husana revolucio, magistro Johano Hus, tiama rektoro de la praga universitato.

La kapelo estis detruita en la jaro 1786, sed la eksteraj muroj restis konservitaj en la surloke starigitaj domoj. Pro sia historia signifo ĝi estis renovigita kaj rekonstruita fare de arkitekto prof. Jaroslav Fragner en la jaroj 1948–54. Ekde 1987 ĝi ekapartenis al la Teknika altlernejo, kiu post plua rekonstruo en 1988–1992 alirebligis la internon al la publiko kaj utiligas la konstruaĵon ankaŭ por siaj solenaj aranĝoj.

La kapelo kun areo 798 m² povas enteni entute 3000 vizitantojn. Okazadas en ĝi ekumenaj mesoj kaj danke al bonaj akustikaj ecoj ankaŭ koncertoj.
La interno estas por turistoj alirebla tutjare ĉiutage krom lundoj. Ĉiĉeronaj servoj funkcias en lingvoj ĉeĥa, angla kaj germana.

## Literaturo 
* *BETlÉMSKÁ kaple*. Praha, Pražská informační služba 2000.
* KUBÍČEK, Alois: *Betlémská kaple v Praze*. Praha, sportovní a turistické nakladatelství 1957.

## Vidu ankaŭ 
* 90892 Betlehema kapelo

## Eksteraj ligiloj 
* Oficiala retejo

Kategorio:Jan Hus
Kategorio:Naciaj kulturaj memorindaĵoj en Prago
Kategorio:Konstruaĵoj en Malnova Urbo (Prago)
Kategorio:Kapeloj en Ĉeĥio
Kategorio:Husmovado
Kategorio:Gotikaj preĝejoj en Prago
Kategorio:Religiaj konstruaĵoj finitaj en 1390-1399
Kategorio:Aperis en 1394
Preĝejo de sankta Egidio (Prago)

Preĝejo|eta|200ra
**La Preĝejo de sankta Egidio** (kostel sv. Jiljí - strato Husova) troviĝas en Prago, Ĉeĥio.

## Historio 
Ĝi estis starigita en 1339-71 sur loko de romanika preĝejo. La konstruantoj estis la episkopo Johano IV de Dražice kaj la unua ĉefepiskopo de Prago, Ernesto de Pardubice. Tie ĉi predikis ekde la jaro 1384 la religia reformatoro Johano Milíč de Kroměříž. - Post la batalo sur Blanka Monto ricevis la preĝejon la Dominikana ordeno, kiu alkonstruis la monaĥejon. La interno de la preĝejo - dunava gotika halo - estis alikonstruita en la 18-a jarcento en barokstilo.

Kategorio:Kristanaj preĝejoj en Prago
Kategorio:Konstruaĵoj en Malnova Urbo (Prago)
Kategorio:Gotikaj preĝejoj en Prago
Prago
Kategorio:Romanikaj preĝejoj en Ĉeĥio
Kategorio:Kulturaj memorindaĵoj en Prago
Domo "Ĉe du oraj ursoj"

**La Domo "Ĉe du oraj ursoj"** (), Kožná ulice n-ro 475/1, estas interesa pro sia bela renesanca portalo el la dua duono de l' 16-a jarcento. En ĝia korto troviĝas renesancaj arkadoj. Ekstere oni barokigis la domon ĉ. fino de la 17-a jarcento. Memortabulo informas, ke ĉi tie naskiĝis la "furioza raportisto", fama ĵurnalisto E. E. Kisch.

Kategorio:Domoj en Prago
Kategorio:Konstruaĵoj en Malnova Urbo (Prago)
Kategorio:Kulturaj memorindaĵoj en Prago
Clam-Gallas-palaco

**La Clam-Gallas-palaco** (strato "Husova" n-ro 158/20) estas unu el la plej belaj profanaj barokkonstruaĵoj (1713-1719) en Prago, verko de la viena arkitekto Johann Bernhard Fischer von Erlach. La skulptaĵoj devenas de Matyáš Braun. En la niĉo de la placmuro, troviĝanta sur la placo de d-ro V. Vacek, estas fontano kun personigo de la rivero Vultavo kiel juna knabino, skulptita de V. Prachner (1812). La palaco entenas nuntempe la arkivon de la urbo Prago.

Kategorio:Palacoj en Prago
Kategorio:Konstruaĵoj en Malnova Urbo (Prago)
Kategorio:Barokaj konstruaĵoj en Ĉeĥio
Kategorio:Kulturaj memorindaĵoj en Prago
Kategorio:Barokaj palacoj
Karolinum

eta|249x249ra|ĉefkorto de Karolinum
**Karolinum** estas komplekso de konstruaĵoj (la plej malnova universitata kolegio en Mezeŭropo), kiu troviĝas en Prago, en la historia kvartalo Malnova Urbo, surangule inter la stratoj Železná kaj Ovocný trh. Altrespektinda sidejo kaj simbolo de la Universitato de Karolo, havanta statuson de Nacia kultura memorindaĵo de Ĉeĥio.

## Historio 
La kolegio estis fondita en la konstruaĵo, origine posedita de la reĝa monfaristo kaj bankisto majstro Johlin Rotlev (Rotlöw). La domo estis en 1383 akirita de la reĝo Venceslao la 4-a (filo de la fondinto de la universitato Karolo la 4-a) kaj post konstruaj adaptoj en 1396 dediĉita al la universitato. En la kolegio ne nur instruis, sed ankaŭ loĝis la profesoroj, ĝi servis ankaŭ al solenaj kunvenoj kaj kiel rezidenco de la rektoro.

En la periodo post la milito sur Blanka Monto (1620) ĝi estis sidejo de jura kaj medicina fakultatoj kaj en (1918-1939) de la Germana universitato en Prago.

Nuntempe Karolinum estas sidejo de la rektoro kaj de la centraj institucioj de la Universitato de Karolo kaj ĝi servas por solenaj kaj reprezentaj celoj.

### Konstruhistorio 
maldekstra|eta|195x195ra|gotika korbelfenestro
Karolinum trapasis plurajn ampleksajn rekonstruojn: la frubaroka devenas el la jaro 1687, la sekvajn gvidis František Maxmilián Kaňka (1715-1718), Josef Mocker (1882), Jaroslav Fragner (1946-1968) kaj Tomáš Šantavský (1996-1997).

Malgraŭ tio konserviĝis ankaŭ pluraj partoj en la origina gotika stilo, krom la kelaro precipe
arkadoj en la teretaĝo kaj la unika orielo (korbelfenestro) kun la universitata kapelo de Sanktaj Kosma kaj Damian.

En la teretaĝo de la konstruaĵo troviĝas nuntempe i.a. ankaŭ galerio prezentanta precipe fotografiajn ekspoziciojn.

La nomon *"Karolinum"* portas ankaŭ la universitata libroeldonejo.

## Literaturo 
* PETRÁŇ, Josef: *Karolinum. Historický klenot Univerzity Karlovy* [Carolinum. A Historical Jewel of Charles University]. Praha, Nakladatelství Karolinum 1995. 116 p. ISBN 978-80-7184-035-0
* PETRÁŇ, Josef kaj kol.: *Památky Univerzity Karlovy*. Praha, Nakladatelství Karolinum 1999. 356 p. ISBN 80-7184-855-7

## Vidu ankaŭ 
Universitato de Karolo

## Eksteraj ligiloj 
* Pri Karolinum sur la oficiala retpaĝaro de la Universitato de Karolo  ĉeĥlingve

Kategorio:Konstruaĵoj en Malnova Urbo (Prago)
Kategorio:Naciaj kulturaj memorindaĵoj en Prago
Marie Gillain

eta|dekstra|Marie Gillain (2014)
**Marie GILLAIN** (naskiĝis la 18-an de junio 1975 apud Liège, Belgio) estas franca aktorino.

## Filmografio 
* 1991: *Mon père, ce héros*, de Gérard Lauzier
* 1993: *Un homme à la mer*, de Jacques Doillon (TV)
* 1994: *Marie*, de Marian Handwerker
* 1995: ''L'Appât*, de Bertrand Tavernier
* 1996: *Le affinità elettive*, de Paolo Taviani et Vittorio Taviani
* 1997: *Un air si pur...*, de Yves Angelo
* 1997: *Le Bossu*, de Philippe de Broca
* 1998: *Requiem pour un décor*, de Pierre-François Limbosch (voĉo)
* 1998: *La Cena*, de Ettore Scola
* 1999: *Harem Suare*, de Ferzan Oztepek
* 2000: *Laissons Lucie faire !*, de Emmanuel Mouret
* 2001: *Barnie et ses petites contrariétés*, de Bruno Chiche
* 2001: *Absolument fabuleux*, de Gabriel Aghion
* 2002: *Laissez-passer*, de Bertrand Tavernier
* 2003: *Ni pour, ni contre (bien au contraire)*, de Cédric Klapisch
* 2004: *Tout le plaisir est pour moi*, de Isabelle Broué
* 2005: *L'Enfer*, de Danis Tanovic
* 2006: *Black Box'', de Fabrice Genestal

## Eksteraj ligiloj 
* http://www.imdb.com/name/nm0002100
* Neoficiala retejo (france) 
* Marie GILLAIN ĉe Actrices de France (france) 
* Brita retejo (angle) 

Kategorio:Belgaj aktoroj
Kategorio:Francaj aktoroj
Preĝejo Sankta Gallus (Prago)

La **preĝejo Sankta Gallus** (), estas starigita de Venceslao I en jaro 1232 okaze de la fondo de Sta Gallokvartalo. Dum regado de Karolo IV rekonstruita. Post la batalo sur la Blanka Monto ricevis ĝin la Karmelana ordeno, kiu konstruis en la apudeco frubarokan monaĥejon. La monaĥejo kovras parton de la strato Rytířská; ĝi estas nuntempe ejo de Instituto por historio de la Komunista partio de Ĉeĥoslovakio; je la fino de 17-a jarcento oni barokigis la eksteron de la preĝejo - la dinamika fronto estiĝis en la jaroj 1723-38 laŭ planoj de J. Santini.

Prago
Kategorio:Kristanaj preĝejoj en Prago
Kategorio:Konstruaĵoj en Malnova Urbo (Prago)
Kategorio:Gotikaj preĝejoj en Prago
Kategorio:Kulturaj memorindaĵoj en Prago
Strato Rytířská

**La Strato Rytířská** estas strato en Prago. Ĉi tie altiras nian atenton la Tyl-teatro, klasikisma konstruaĵo el la jaroj 1781-83. La 29-an de oktobro 1787 okazis ĉi tie la unua prezentado de la opero "Don Giovanni" de Mozart, kiun la komponisto dediĉis speciale al la Prahaanoj. La iama nomo Nobelarteatro devenas el tempo, kiam la teatron posedis la ĉeĥa nobelaro, kiu ĝin aĉetis en 1799 de la konstruinto, grafo Nostitz-Rieneck.
	
Ĉe angulo de la strato "Na Můstku" (Sur ponteto) staras iama reĝa juĝejo, domo n-ro 404/12. Ĝia konstruo estis ligita kun la fondiĝo de Sankta Gallo-kvartalo ĉirkaŭ la jaro 1232. En la keloj konserviĝis restoj de romanikaj muroj. Je fino de la 16-a jarcento oni alikonstruis la domon en renesanca stilo (konservitaj restis la portalo kaj la arkadoj en la korto). La barokstila fronto devenas el la fino de 18-a jarcento. En najbareco staras Malnovurba Foirhalo - novrenesanca konstruaĵo (domo n-ro 406/10) el la jaroj 1895-98, surloke de kelkaj famaj domoj; en unu el ili, la domo "Ĉe la tri oraj kronoj" (U tří zlatých korun), naskiĝis Alois Senefelder, la inventinto de la litografio.

Kategorio:Stratoj en Prago
Kategorio:Malnova Urbo (Prago)
Strato Havelská

**La Strato Havelská** estas strato en Prago. Ĝi estis centro de tiel nomata kristana brokanta foiro (tie oni vendadis malnovaĵojn). La originaj konstruaĵoj postrestis en la parto proksima al la Karbofoiro, speciale je la norda flanko, kie bonege konserviĝis gotika arkado same kiel vasta kelaro. La domo "U Bruncvíka", n-ro 510/5, havas allogan renesancan fasadon el ĉ. 1530.

Kategorio:Stratoj en Prago
Kategorio:Malnova Urbo (Prago)
Karbofoiro

La **Karbofoiro** () en la Malnova Urbo de Prago formis la sudokcidentan ekstremaĵon de la kvartalo de sankta Galo. La nomo "Karbofoiro" estas heredaĵo rilate al iamaj domoj de forĝistoj kaj karbofaristoj, kiuj loĝis tie ĝis la komenco de la 19-a jarcento kaj vendadis lignan karbon. En la centro de la placo troviĝas klasikisma fontano kun skulptaĵo de F. X. Lederer (1797). Je la angulo de "Skořepka" sur la muro de domo n-ro 420/1 estas tabulo memoriganta, ke tie ĉi loĝis Mozart en la jaro 1787.

Kategorio:Placoj en Prago
Kategorio:Malnova Urbo (Prago)
Platýz

**Platýz** (domo n-ro 416/37), la plej malnova ludomo de Prago, 30 ampleksa, diversspeca aro de konstruaĵoj, alikonstruita dum la jaroj 1817-25. La kernon formas la malantaŭa domvico - aliĝanta al la Karbofoiro (n-ro 11), kiun rekonstruis en renesanca stilo je la fino de 16-a jarcento la posedanto, Johano Plateys de Plattenstein (de kiu devenas la nomo).

Kategorio:Palacoj en Prago
Kategorio:Konstruaĵoj en Malnova Urbo (Prago)
Kategorio:Kulturaj memorindaĵoj en Prago
Preĝejo Sankta Marteno en la Muro

La **Preĝejo de Sta Marteno en la Muro** () estas kirko en la Malnova Urbo de Prago. Temas pri origine romanika konstruaĵo el la unua duono de la 12-a jarcento. Ĉi tie, en 1414, la sankta eŭkaristio estis la unuan fojon komuniata "sub utraque specie" (sub ambaŭ specoj, t. e. kiel pano kaj vino). Gotikigita en la dua parto de la 14-a jarcento, ĝi ricevis surmetaĵojn en la fino de 15-a kaj dum la 16-a jarcentoj.

Kategorio:Preĝejoj sub patroneco de Marteno de Tours
Kategorio:Kristanaj preĝejoj en Prago
Kategorio:Konstruaĵoj en Malnova Urbo (Prago)
Kategorio:Gotikaj preĝejoj en Prago
Kategorio:Romanikaj preĝejoj en Ĉeĥio
Kategorio:Kulturaj memorindaĵoj en Prago
Strato Melantrichova

**La Strato Melantrichova** estas strato en Prago. Ĝi portas la nomon de fama ĉeĥa presisto Georgo Melantrich de Aventino, kiu posedis la domon n-ro 471/10; la domo, elstara renesanca konstruaĵo el la jaro 1563 kun bela portalo kaj "loĝio" en la korto, estis detruita en 1895 kaj sur la loko oni konstruis banalan domon. Aliaj domoj en la strato, interesaj el arkitektura vidpunkto, estas: la "Teyfldomo" n-ro 463/15, malfrurenesanca konstruaĵo ĉ. 1600. Tie ĉi, antaŭ la batalo sur la Blanka Monto, ofte restadis la reĝo Friedrich V de Pfalclando kiel gasto de tiutempa posedanto Johano Teyfl de Zeilberk. La fasado estas barokigita. En apudeco troviĝas la domo n-ro 464/13 "Ĉe la blua ŝipo" (U modré lodi), kie la fama ĉeĥa komponisto Josef Mysliveček, "Il divino Boemo" (1737-1787) travivis sian junaĝon. La najbara domo n ro 465/11 "Ĉe la kvin kronoj" (U pěti korun) estas malfrurenesanca konstruaĵo el la komenco de la 17-a jarcento.

Kategorio:Stratoj en Prago
Kategorio:Malnova Urbo (Prago)
Pulva pordego

eta|140ra|origina aspekto antaŭ novgotika rekonstruoeta|140ra|la turo en 2005

La **Pulva pordego** (ĉeĥlingve *Prašná brána*) de Prago troviĝas en Ĉeĥio, en la ĉefurbo Prago, en kvartalo Malnova Urbo.

Malfrugotika konstruaĵo el la fino de 15-a jarcento, verko de konstruisto Matěj Rejsek, ĝi estis parto de la urba defendosistemo. La nomo "Prašná" (pulva) havas originon en la 17-a jarcento, kiam tie estis deponata pafil-pulvo. En la jaroj 1875-1886 restarigita de arkitekto Josef Mocker.

La turo estas publike alirebla, el la turambito estas belega panoramo de la tuta historia urbocentro.

## Eksteraj ligiloj 
* Panoramaj fotografaĵoj el la pulvoturo

Kategorio:Gotikaj konstruaĵoj en Prago
Kategorio:Naciaj kulturaj memorindaĵoj en Prago
Kategorio:Turoj en Ĉeĥio
Kategorio:Konstruaĵoj en Malnova Urbo (Prago)
Kategorio:Pordegoj
Strato Celetná

**La Strato Celetná** estas unu el la plej malnovaj stratoj de la Malnova Urbo de Prago, devenanta el la romantika epoko. El la konstruaĵoj estu menciataj precipe: la barokpalaco Millesimo, n-ro 597/13, konstruita ĉirkaŭ 1750 kaj altbaroka palaco de la familio Hrzán de Harasov, domo n-ro 558/12, el la jaro 1702, verŝajne konstruita laŭ planoj de elstara baroka konstruisto G. Alliprandi. La iama mon-stampejo (hodiaŭ la Civila regiona tribunalo), domo n-ro 587/36, estas barokstila, el la dua duono de 18-a jarcento. Interesa estas ankaŭ la kontraŭa angula domo (n-ro 34), kubisma verko de arkitekto J. Gočár el la jaroj 1911-12.

Kategorio:Stratoj en Prago
Kategorio:Malnova Urbo (Prago)
Nusle

**Nusle** (, , ankaŭ ) estas urba kvartalo kaj katastra teritorio en Prago, sude la centro de la urbo. Ĝia konsisto estas kvartalo Pankrác. Ili enfalas grandparte en administran distrikton de urba parto Prago 4 kaj el malpli granda parto (Valo de Nusle kaj konstruareo oriente de Vyšehrad. Vivas ĉi tie  ().

## Historio 
Ĝi estas malnova loĝloko, pri kiu oni raportas ankaŭ jam en la jaro 1088. Ĝiaj terpecoj apartenis parte al la kanonikaro de Vyšehrad. La vera kresko de la vilaĝo okazis en la dua duono de la 19-a jarcento. En la jaro 1899 ĝi ricevis la rangon de urbo.

## Loĝantaro 
## Bildaro 

Praha Nuselsky most a Corinthia Towers.jpg|
Nuselsky-most.jpg|
Nuselky most.jpg|


Kategorio:Prago 4
Kategorio:Prago 2
Kategorio:Urboj enmembrigitaj en Pragon
Kategorio:Katastraj teritorioj en Prago
Kategorio:Setlejoj en Praga plataĵo
Vršovice (Prago)

**Vršovice** () estas urba kvartalo kaj katastra teritorio de Prago (Ĉeĥio). Vivas ĉi tie  ().

Jam en la 11-a jarcento malgranda vilaĝo, ĝi posedis jam multe da vinberejoj. En la jaro 1902 ĝi fariĝis urbo. Ĝia elkonstruado efektiviĝis en notinda grado nur post la unua mondmilito. Precipe nuntempe oni konstruas ĉi tie vastajn kompleksojn de modernaj loĝdomoj.

## Loĝantaro 

Kategorio:Prago 10
Kategorio:Urboj enmembrigitaj en Pragon
Kategorio:Katastraj teritorioj en Prago
Vinohrady (Prago)

**Vinohrady** (ĝis la jaro 1960 **Královské Vinohrady**, ) estas ekde la jaro 1922 urba kvartalo kaj katastra teritorio de Prago.

## Historio 
La nomo devenas de la ampleksaj vinberejoj, kiujn fondis tie ĉi imperiestro Karolo la 4-a. La vilaĝo estiĝis en la jaro 1849 kaj la nomo "Vinohrady" koncernis la du nuntempajn kvartalojn: "Královské Vinohrady" kaj la najbaran "Žižkov". En la jaro 1879 Žižkov memstariĝis kaj Královské Vinohrady fariĝis urbo.

## Loĝantaro 
## Pluaj fotoj 

Náměstí Míru a kostel 4.JPG|Placo de Paco kun preĝejo de sankta Ludmila
Vinohradské divadlo 2.JPG|Konstruaĵo de Teatro en Vinohrady
Viniční altán.jpg|Viteja altano
Vinohradská vodárna (3).jpg|Akvoturo de Vinohrady
Nejsv. Srdce Páně bok 5a.jpg|Preĝejo de La plej sankta Koro de Sinjoro
Vinohradský hřbitov rodina Štětkova a Václav 2.jpg|Kapelo de sankta Venceslao
Praha, Vinohradský pavilon, 1.jpeg|Foirejo en Vinohrady


Kategorio:Prago 1
Kategorio:Prago 2
Kategorio:Prago 3
Kategorio:Prago 4
Kategorio:Prago 10
Kategorio:Urboj enmembrigitaj en Pragon
Kategorio:Katastraj teritorioj en Prago
Žižkov

**Žižkov** (, , , en la jaroj 1939–1945 , popole antaŭe *Žižkaperk*) estas urba kvartalo kaj katastra teritorio de Prago en Ĉeĥio. Ĝi situas en Randkvartaloj sur la dekstra bordo de Vltava kaj estas loka centro de turismo. Vivas ĉi tie  ().

Ĝi ricevis la rangon de urbo du jarojn pli poste (1881).

## Loĝantaro 

Kategorio:Prago 3
Kategorio:Prago 8
Kategorio:Prago 10
Kategorio:Urboj enmembrigitaj en Pragon
Kategorio:Katastraj teritorioj en Prago
Vysočany (Prago)

**Vysočany** () estas urba kvartalo kaj katastra teritorio de Prago en Ĉeĥio. Ĝi estis origine romanika loĝloko. Ĝi disvolviĝis nur dum la unua duono de la 19-a jarcento, kiam ĉi tie rapide elkreskis industrio. En la jaro 1902 oni ĝin deklaris urbo. Vivas ĉi tie  ().

## Loĝantaro 
## Pluaj fotoj 

Vysočany, Freyova, z křižovatky Na Krocínce - Stoupající.jpg|Vido al Pohled na Vysočany
Prague Vysocany Town Hall.jpg|Urbodomo de Vysočany
Praha, Vysočany, ulice Sokolovská.JPG|Strato Sokolovská ulice
Nádraží Vysočany.JPG|Stacidomo Praha-Vysočany
Freyova, nákupní centrum Fénix, autobusové zastávky Vysočanská.jpg|Aĉetcentrejo Fénix
Zákostelní a Novoškolská, základní škola Špitálská.jpg|Funkcionalisma konstruaĵo de lernejo Špitálská
Prague Vysocany Harfa.jpg|Vojkruciĝo Harfa ĉe stacidomo Prago-Libeň
Prague Vysocany Ceskomoravska.jpg|Strato Českomoravská ulice
Vysočany, Kolbenova, ČKD, zastávka Poštovská.jpg|Restaĵoj de uzino ČKD senpere antaŭ detruigo
East view of Spojovací street in Vysočany, Prague.jpg|Kuniga strato en Nové Vysočany


Kategorio:Prago 9
Kategorio:Prago 3
Kategorio:Urboj enmembrigitaj en Pragon
Kategorio:Katastraj teritorioj en Prago
Braník

**Braník** () estas urba parto kaj katastra teritorio de Prago en Ĉeĥio. Ĝi estas konsisto de urba parto Prago 4. La urba parto troviĝas en la suda parto de la urbo sur la dekstra bordo de rivero Vultavo. Vivas ĉi tie  ().

Ĝi estas malnova, jam en 1088 menciita vilaĝo. En ĝi troviĝas fama samnoma bierfabriko.

## Loĝantaro 
## Ĉirkaŭaj teritorioj 
Braník najbaras okcidente (trans Vultavo) kun Malá Chuchle kaj Hlubočepy, norde kun Podolí, oriente kun Krč kaj sude kun Lhotka, Kamýk kaj Hodkovičky.

## Pluaj fotoj 

Braník theatre, Prague.jpg|Teatro de Braník
Prague Braník Novodvorská str3.jpg|Loĝdomoj en strato Novodvorská
Branická str2, Prague Braník.jpg|Strato Branická ulice en la malnova Braníku
Braník station2, Prague.jpg|Stacidomo en Braník, en fono Ponto de Braník
Braník Prokop 1.jpg|Preĝejo de sankta Prokopio
Braník ČCE 1.jpg|Ligna evagelia preĝejo
Lhotka kostel PMKM 2.jpg|Preĝejo de Virgulino Maria Reĝino de paco 
Overview of ice hockey venue Kobra in Braník, Prague.jpg|Vintra stadiono


Kategorio:Prago 4
Kategorio:Katastraj teritorioj en Prago
Kategorio:Setlejoj sur Vultavo